Úrad vlády  SR	Na rokovanie vlády SR
Sekcia hospodárskej politiky	dňa  3. 7. 2002
	k číslu: 4683/2002
	k bodu: 10

S t a n o v i s k o

k Správe  z 10. zasadnutia Medzivládnej komisie pre
obchodno-hospodársku, vedecko-technickú a kultúrnu spoluprácu
medzi Slovenskou republikou a Ruskou federáciou
______________________________________________________________________

	I.

Materiál predkladá minister hospodárstva SR na základe uznesenia vlády SR           č.735/2001, bod B.8. Obsahuje návrh uznesenia, predkladaciu správu, Správu z 10. zasadnutia MVK, Protokol 10. zasadnutia MVK, výsledky medzirezortného pripomienkového konania, návrh komuniké.

Správa  z 10. zasadnutia MVK stručne informuje o priebehu zasadnutia s tým, že výsledky  a odporúčania komisie sú podľa jednotlivých prerokovaných vecných okruhov obsiahnuté v Protokole.  Odporúčania MVK sú premietnuté do úloh v návrhu uznesenia vlády.

		II.

Všetky vznesené pripomienky boli akceptované, správa sa predkladá bez rozporov.

		III. 

Možno konštatovať vcelku pozitívne hodnotenie rozvoja spolupráce v obchodno-hospodárskej, vedecko-technickej  a kultúrnej oblasti, ako aj viaceré sľubné perspektívy spolupráce do ďalšieho obdobia.  

Vecné pripomienky k predloženej správe nemáme. Z formálneho hľadiska odporúčame štylisticky upraviť znenie úlohy B.6. v návrhu uznesenia.

Vláde SR odporúčame správu zobrať na vedomie.

Bratislava 27.6.2002